- Edi Iordănescu a anunţat lotul pentru duelul amical dintre România şi Irlanda de Nord
- Doi jucători lăsaţi în afara lotului
Edi Iordănescu a anunţat lotul pentru duelul amical dintre România şi Irlanda de Nord, duel care se va disputa în această seară, de la ora 21:45, şi va fi în format live text, pe AS.ro. Trei jucători au fost lăsaţi în afara lotului.
Marţi, România va disputa un alt duel amical. "Tricolorii" se vor duela cu Columbia, de la ora 21:45, la Madrid, iar meciul va fi live pe Antena 1 şi în AntenaPLAY.
Edi Iordănescu a anunţat lotul pentru România – Irlanda de Nord
Marian Aioani, Ionuţ Nedelcearu şi Raul Opruţ au fost lăsaţi în afara lotului pentru duelul amical cu Irlanda de Nord, de pe Arena Naţională. Nedelcearu se recuperează, fiind accidentat după ultimul meci disputat la Palermo.
Nedelcearu ar putea reveni în lotul echipei naţionale pentru duelul cu Columbia, care va fi live pe Antena 1 şi în AntenaPLAY.
Marian Aioani, care nu a prins niciun minut la echipa naţională până acum, a fost lăsat în afara lotului de către Edi Iordănescu. Selecţionerul a mizat pe trei portari pentru duelul de pe Arena Naţională, Horaţiu Moldovan, Florin Niţă şi Ştefan Târnovanu.
Echipele probabile pentru România – Irlanda de Nord:
România: Moldovan – Rațiu, Burcă, Drăgușin, Opruț – R. Marin, Olaru, Stanciu – Man, Alibec, Fl. Coman
Rezerve: Fl. Niță, Târnovanu, Manea, Mogoș, Ad. Rus, Racovițan, Sorescu, M. Marin, Cicâldău, Moruțan, Șut, Mihăilă, Ianis Hagi, Drăguș, Pușcaș, Fl. Tănase
Selecționer: Edward Iordănescu
Irlanda de Nord: Peacock Farrell – Bradley, Toal, McNair, Brown – Isaac Price, Shea Charles, Saville, Jordan Thompson – Dion Charles, Josh Magennis
Selecționer: Michael O'Neill
Edi Iordănescu, avertisment pentru Ianis Hagi şi Horaţiu Moldovan înainte de EURO 2024
Edi Iordănescu a transmis un avertisment pentru Ianis Hagi şi Horaţiu Moldovan cu trei luni înainte de EURO 2024. Selecţionerul României a ţinut să anunţe că lotul pentru turneul final nu este finalizat şi că jucătorii care nu prind minute la echipele de club riscă să fie lăsaţi acasă.
Lui Ianis Hagi i se termina împrumutul la Deportivo Alaves, dar într-un interviu acordat ziarului Marca din Madrid a spus că îşi doreşte să rămână în Spania. Dacă Ianis a mai prins minute, Moldovan n-a jucat niciunul la Atletico.
"Este o provocare pentru mine, e un semnal de alarmă pentru noi toţi! Ei trebuie să facă eforturi ca să se impună. E o provocare ca ei să dea totul, ca în aceste puţine zile rămase până la turneul final să încerce să ia cât mai multe minute jucate şi să se impună!
Acum, ca să vorbim de o selecţie finală e prematur. Este şi această acţiune care ne va răspunde şi la alte întrebări. Vom trage linie la final şi vom lua deciziile cele mai pragmatice şi practice în acelaşi timp.
Nu pot să gândesc cu sufletul, decât cu mintea şi nu putem să mergem numeric aşa cum mi-aş fi dorit. Trebuie să fim 23, trebuie să fim cât mai acoperiţi pentru turneul final", a declarat Edi Iordănescu în exclusivitate pentru AntenaSport.